Alchemilla vulgaris

Category:Articles with 'species' microformats

Planhigyn lluosflwydd llysieuol yn Ewrop a'r Ynys Las yw Alchemilla vulgaris, ac fe'i hadnabyddir yn y Gymraeg fel Mantell Fair (Lady's mantle yn Saesneg).  Mae'r blodyn gwyllt lluosflwydd hwn, yn aelod o deulu'r rhosyn, weithiau caiff ei dyfu mewn gerddi - yn bennaf am ei ddail, sy'n casglu defnynnau dŵr pefriog ar ôl glaw,

Mae'n gyffredin mewn glaswelltir heb ei wella neu wedi'i wrteithio'n ysgafn, ar ymylon ffyrdd a chloddiau, ar lawrdir sialc ac ar lethrau mynyddoedd.

Cyfystyron:

 Alchemilla acutangula Buser 
 Alchemilla acutiloba Opiz 
 Alchemilla latifolia Salisb. 
 Alchemilla pontica (Buser) K.Malý 
 Potentilla acutiloba (Opiz) Christenh. & Väre 

 Adnabod 
Mae'r llabedau rhychiog nodedig (5 i 11 llabed gyda llai ar y dail uwch) ar ffurf aren i hanner cylch ar ddail Alchemilla yn ei gwneud hi'n weddol syml o ran adnabyddiaeth i lefel genws .

Mae'r blodau melyn-wyrdd yn ffurfio clystyrau. Mae pob blodyn unigol fel arfer yn 3mm mewn diamedr, heb unrhyw betalau gwirioneddol ond epicalycs/argwpanau pedwar llabedog, pedwar sepal ac fel arfer pedwar ond weithiau pum briger .

Ym Mhrydain ac Iwerddon mae blodau bychain Alchemilla vulgaris i'w gweld o fis Mehefin tan fis Medi.

Mae Alchemilla mollis, rhywogaeth ychydig yn fwy ond fel arall yn debyg iawn, yn dennyg yn eithaf cyffredin o'r ardd a weithiau felly'n medru ymddangos mewn gwrychoedd ac ar laswelltir gwyllt. 

Enwau cyffredin Saesneg ar Fantell Fair yw Lady's mantle, Nine hooks, neu Bear's foot , neu Lion's foot. 

 Rhyngweithiadau rhywogaethau 
Gwyddys bod Alchemilla vulgaris yn cynnal o leiaf tair rhywogaeth o ffyngau, Coleroa alchemillae, Phoma herbarum a Ramularia aplospora . Helgi Hallgrímsson & Guðríður Gyða Eyjólfsdóttir (2004). Íslenskt sveppatal I - smásveppir [Checklist of Icelandic Fungi I - Microfungi. Fjölrit Náttúrufræðistofnunar. Náttúrufræðistofnun Íslands [Icelandic Institute of Natural History]. ISSN 1027-832X

 Cyfeiriadau 

Categori:Tacsa wedi'u henwi gan Carolus Linnaeus